ไฟแนนซ์ทูเดย์
โดย...ช.ชดา
20 เม.ย. 2558

โดย...ช.ชดา
..วันที่ 22 เม.ย. สมหมาย ภาษี รมว.คลัง นัดแถลงผลงานที่ได้ทำมาร่วม 8 เดือนว่าเป็นอย่างไร แต่มีไตเติ้ล มาแล้วว่า พอใจกับทุกนโยบายที่ได้ทำลงไป ฉะนั้นใครจะวิพากษ์วิจารณ์อะไร ก็ว่ากันไป เพราะมั่นใจในสิ่งที่ทำอยู่แล้ว
..ถึงนายกฯ บิ๊กตู่ ขวัญใจของ ช.ชดา จะชมสื่อเช้าเย็นว่า เรื่องยังไม่มีอะไรชอบกระพือให้คนเข้าใจผิด โดยยกตัวอย่างของภาษีที่ดินและสิ่งปลูกสร้าง เรื่องนี้ประชาชนเข้าใจเรื่องความจำเป็นของรัฐที่ต้องหารายได้ แต่ไม่เห็นด้วยที่จะเก็บภาษีบ้านและที่อยู่อาศัยให้ไปเก็บกับคนรวยที่มีบ้านราคาแพง ถ้าเก็บภาษีปีละไม่มากนักประชาชนจ่ายได้
เรื่องของเรื่องมันมาจากการใช้งบประมาณ ละลายเงินภาษีของประชาชนไปอย่างไร้ประสิทธิ ภาพกันมานาน ทำให้คนไม่อยากเสียภาษี มีข่าวคอร์รัปชั่นขึ้นมาทีไร คนเสียภาษีก็ยิ่งรู้สึกเบื่อหน่าย ไม่รู้ว่านายกฯ เข้าใจชาวบ้านบ้างไหม